Ego Wichardus de Saliniaco, recognoscens peccata mea et secundum consilium sancti prophetae volens illa eleemosinis redimere, concedo coenobio sanctae Trinitatis de Marciniaco et his qui ibi Deo serviunt ac successoribus perpetuo futuris mansum meum de Amanziaco, ut habeant illum et omnes redditus ejus in liberam et quietam possessionem; et ex parte Dei omnipotentis interdico ut nullus de consanguinitate mea aliquid ibi calumniari praesumat vel injuriam faciat; et ut donum hoc ratum sit perpetuo, praesenti cartula confirmo. Ego Hugo hoc donum fratris mei cum eodem do, laudo, confirmo. Ego Airulphus hoc donum fratris mei cum eodem do, laudo, confirmo. Factum solemniter in manu domni Seguini prioris de Marciniaco. Ego Artaldus de Willione laudo et confirmo donum quod in hac cartula scriptum est, sicut in ipsa continetur, acceptis ab Archimbaldo priore septuaginta solidis sub his testibus: S. Gaufredi de Sinemuro; S. Girardi de Sinemuro; S. Ilionis de Cavanizet; S. Artaldi de Valle; S. Willelmi Folcadi et Ildini fratris sui.